NaiveNeuron/SloPal huggingface dataset:
Laššáková, Jana, podpredsedníčka NR SR (2012-09-26):
Pán poslanec Viskupič, nech sa páči.
Bernaťák, Tibor, poslanec NR SR (2019-06-20):
Vážená pani podpredsedníčka, vážené pani poslankyne, páni poslanci, Národná rada Slovenskej republiky uznesením č. 1777 z 13. mája 2019 pridelila vládny návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony (tlač 1427), na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre ľudské práva a národnostné menšiny. Národná rada zároveň určila Ústavnoprávny výbor Národnej rady Slovenskej republiky ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Všetky výbory odporučili vládny návrh zákona schváliť. Z uznesení výborov vyplýva osem pozmeňujúcich a doplňujúcich návrhov s odporúčaním gestorského výboru schváliť. Gestorský výbor odporúča hlasovať spoločne o všetkých pozmeňujúcich a doplňujúcich návrhoch. Gestorský výbor taktiež odporúča Národnej rade vládny návrh zákona schváliť ako celok v znení pozmeňujúcich a doplňujúcich návrhov. Spoločná správa výborov o prerokovaní návrhu zákona, tlač 1427a, bola schválená uznesením ústavnoprávneho výboru č. 658 z 18. júna 2019. Týmto uznesením ma výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a pri rokovaní o návrhu zákona a predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky. Pani podpredsedníčka, poprosím, otvorte rozpravu.
Danko, Andrej, podpredseda NR SR (2024-01-08):
Poslanec Hlina.
Pročko, Jozef, poslanec NR SR (2024-02-15):
Pán Hlina, žiadna obec sa nesťažovala a ja viem, že ste dobrý poslucháč a vnímate, máte tú empatiu a viete si to zanalyzovať. Oni len jednoducho používajú takéto intrigy a takéto zavádzania. To je neskutočné aj dneska v rozprave, čo predviedol, teda v rozprave, čo predviedol Robo Fico v hodine otázok. Oni, to je presne, to je niečo nechutné, nechutné! Oni zmenili hodinu otázok na to, čo, čo sa hovorí komunistický populizmus. Naozaj takto to robil Stalin, takýmto spôsobom, ako to robil Fico dneska. Takže oni presne, oni, oni používajú klamstvo, oni vám povedia, že, že no veď ale nám, stretol som štyroch ľudí, ktorí mi to povedali. Povedzte mi aspoň jedného. No ale čo vám budem rozprávať. Toto je ich, toto je ich definícia. Stretol štyroch ľudí alebo sa im sťažovali dediny, ktoré budú s vypleštenými očami pozerať na to, na čo sme sa sťažovali. Pán Dej, oni, áno, áno, oni si idú dosadzovať do tých funkcií svojich ľudí a to chcú robiť. A to je to, to je to otrasné. To je, to je strašné. Oni si idú dosadzovať ľudí, ale nie na základe odborných... keď sa chcete, tak sa prihláste s faktickou potom nabudúce. Oni... Nevykrikujte, nevykrikujte! Viem, že vás tamto lisožrút neupozorní, ale nevykrikujte. Viete, pán Dej, kultúra sa nedá definovať. Čo je kultúra? Pre niekoho je vystúpenie detského folklórneho súboru strata času. Pre iného je to obrovská a krásna vec. Ale čo ide urobiť Danko a celá SNS? Oni idú, oni chcú hovoriť, čo tu bude, čo je kultúra, čo je to slovenské, čo je to správne, ako to máme robiť? A toto je to choré. Oni nám valcujú ešte aj kultúru.
Jurinová, Erika, podpredsedníčka NR SR (2013-05-14):
Ďakujem pekne, pán poslanec. Teraz dávam možnosť prihlásiť sa do rozpravy ústne. Do rozpravy sa prihlásil pán poslanec Érsek a pán poslanec Droba. Uzatváram možnosť prihlásiť sa do rozpravy. Nech sa páči, pán poslanec Érsek.
P. Hrušovský, predseda NR SR: (2004-12-09):
(Hlasovanie.) 142 prítomných, 77 za, 48 proti, 17 sa zdržalo. Návrhy sme schválili. Prosím ďalší návrh.
Dostál, Ondrej, poslanec NR SR (2023-12-15):
Pán poslanec Matovič hovoril vo svojom vystúpení v rozprave o tom bode návrhu novely kompetenčného zákona, ktorý preraďuje SIS-ku, alebo jej dáva postavenie ostatného ústredného orgánu štátnej správy. V súvislosti s tým sa tam objavili úvahy, že je to motivované práve tým, že pán poslanec Gašpar, ktorý je naďalej trestne stíhaný a obžalovaný a by mal byť vymenovaný za šéfa SIS, aj predseda SMER-u a predseda vlády ho označil za dobrého kandidáta, a preradením medzi ústredné orgány štátnej správy umožní alebo zabezpečí bezpečnejšie postavenie riaditeľa SIS vzhľadom na možné úskalia trestného stíhania, osobitne na väzbu, pretože ak mu mandát nezanikne, ale iba sa nebude uplatňovať, tak sa môže vrátiť do Národnej rady a v takom prípade by na väzbu bol potrebný súhlas Národnej rady. Nijako na to vládna koalícia, vláda, vládni poslanci neodpovedali, či je to tak, či toto je ten dôvod. Problém je, že neuviedli žiadny iný dôvod, prečo by sa postavenie SIS malo zmeniť, prečo by sa SIS mala stať ústredným orgánom štátnej správy, tak ja sa teda pýtam pána ministra spravodlivosti Suska, ktorý nám tu tento návrh predkladá, že čo je dôvod, prečo by sa SIS mala stať zrazu ostatným ústredným orgánom štátnej správy. Lebo tak nebolo to vysvetlené v dôvodovej správe, nebolo to vysvetlené v úvodnom slove, nebolo to vysvetlené v rozprave, žiadne vysvetlenie na túto tému nezaznelo, tak zrejme bude správne to... (Prerušenie vystúpenia časomerom.)
Markovič, Peter, poslanec NR SR (2010-08-05):
Ďakujem pekne. Ja by som zareagoval, keďže pán poslanec Raši hovoril v podstate o všetkých veciach, ktoré obsahuje programové vyhlásenie vlády, ja sa to pokúsim veľmi stručne prebehnúť. Platby. No, zdá sa mi, že už viac ako sa platí teraz, sa už platiť ani nedá, a myslím si, že za tejto vlády sa platiť už v zdravotníctve viac ani nebude. Bonifikácia je návrat k dvadsaťkorunáčkam. No, tak toto spojenie už vyžaduje ako vysoký stupeň imaginácie, aby sme bonifikáciu spojili s dvadsaťkorunáčkami. Čo sa týka predsedu úradu, tak ako to už kolega Kalist naznačil, nie je problém s menovaním predsedu úradu, ale s možnosťou ho odvolať bez dôvodu z jeho funkcie, a to chceme zmeniť. Čo sa týka Rázsoch, ja neviem, akú verziu programového vyhlásenia mal pán poslanec Raši, ale ja som dostavbu Rázsoch osobne v návrhu programového vyhlásenia nevidel a som rád, že tam nie je a som proti dostavbe Rázsoch v tom rozsahu, ako ho navrhovala bývalá vláda. Čo sa týka akciových spoločností, neviem o akých iných akcionároch hovoril pán poslanec Raši, pretože 100% akciové spoločnosti, kde je 100% vlastníkom štátu, nemajú iných akcionárov, majú len štát a také už existujú, napr. nemocnica Poprad. To pán bývalý minister by mal o tom vedieť. A fungujú dobre. Čo sa týka výmenných lístkov, to tu už odznelo, tie budú zrušené, čo je absolútne logické. A to, že odporúčanie od všeobecného lekára bude zaznačené v zdravotnej dokumentácii, je snáď samozrejmé, takže myslím si, že je to logický dôsledok. Čo sa týka zániku nemocníc, ktoré naznačil pán poslanec Raši v súvislosti s transformáciou, no, tak tu ho môžem ubezpečiť, že transformácia, konkrétne transformácia určite nepovedie k zániku nemocníc, určite nie takým spôsobom, ako to bolo za bývalej vlády.
Sulík, Richard, predseda NR SR (2011-05-18):
Pán poslanec Somogyi.
Bugár, Béla, podpredseda NR SR (2019-05-16):
(Hlasovanie.) Prítomných 141 poslancov, za 40, proti 27, zdržalo sa 72 poslancov, 2 nehlasovali. Návrh nebol schválený. Prosím teraz pána poslanca Kmeca, aby uviedol hlasovanie o vládnom návrhu, v prvom čítaní o vládnom návrhu zákona, ktorým sa mení a dopĺňa zákon o e-Governmente (tlač 1420). Nech sa páči. [Hlasovanie o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony , tlač 1420.]
Ježík, Jozef, poslanec NR SR (2012-10-16):
Vážený pán predseda, vážená pani ministerka, vážené panie poslankyne, vážení páni poslanci, vážení prítomní, v súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k vládnemu návrhu zákona, ktorým sa mení a dopĺňa zákon č. 363/2011 o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov (tlač 224). Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Ako sa uvádza v dôvodovej správe, návrh zákona je v súlade s Ústavou Slovenskej republiky, všeobecne záväznými právnymi predpismi a medzinárodnými zmluvami, ktorými je Slovenská republika viazaná. Prijatý zákon môže mať pozitívny vplyv na verejné zdroje, s ktorými hospodária zdravotné poisťovne, a to z dôvodu zavedenia regulácie cien referencovaním cien liekov, zdravotníckych pomôcok a dietetických potravín. Návrh zákona nezakladá zvýšené nároky na rozpočet verejnej správy, samosprávnych krajov a rozpočty obcí. Prijatie navrhovaného zákona nemá vplyv na zamestnanosť, podnikateľské prostredie a životné prostredie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 212 z 28. septembra 2012 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do tridsať dní a gestorský výbor do tridsať dva dní od prerokovania návrhu zákona v Národnej rade Slovenskej republiky v prvom čítaní. Ďakujem, pán predseda.
Frešo, Pavol, poslanec NR SR (2014-11-10):
Ďakujem veľmi pekne. Vážené dámy, vážení páni, vážený pán predseda, ja by som poprosil o také, krátku chvíľku strpenia, lebo mám tu ten materiál, to oficiálne vyjadrenie vášho nominanta sociálnodemokratického v piešťanskej nemocnici, ktoré tak rýchlo prehrmelo predtým a vzbúrilo takú nevôľu. Ono, vážené kolegyne, vážení kolegovia, ono v sebe má okrem teda vecí, ktoré vás oprávnene pobúrili, a cením si teda pána Martvoňa, že išiel tým spôsobom, že sa prvý od toho dištancoval, aj toho dištancovania vášho klubu, ale má v sebe aj niektoré odborné argumenty, ktoré stoja naozaj aj v ďalšej diskusii za hlbšie rozobratie. Čiže ja by som to pustil a urobme si o tom nejaký názor. (Prerušenie vystúpenia predsedajúcim.)
Bublavý, Dušan, poslanec NR SR (2012-09-25):
Ďakujem za slovo. Pán kolega, spomínate si na deň 9. 2. 2012, schôdza č. 28. Takisto podobný zákon bol predložený, ktorý ste vy, vládna koalícia, neschválili. Len si na to spomeňte. Spomeňte si na ten čas, takisto sa jednalo o čiernych stavbách a vy ste ho nepodporili, neschválili. Žiaľ, pán Kaník nebol vtedy v práci, čo som si pozeral o hlasovaní, ale takisto to vás nejakým spôsobom neospravedlňuje, nehlasovali ste za. Keď sa vrátim k rómskej problematike, ktorú tu teraz sa snažíte predkladať a riešenia nejaké hľadáte, samozrejme, keď ste v opozícii, čo ste urobili pre to, aby sa vyriešila táto rómska otázka, lebo ste to spomínal o Rómoch, za vašej vlády? Koľkokrát ste vládli? To, že boli aktivačné práce, to je pekné, že sa to podarilo presadiť, ale bez viackrát spomínanej samosprávy, ktorú haníte, proti ktorej útočíte, čo by sa urobilo, keby samospráva nebola zodpovedná a tieto aktivačné práce naozaj zodpovedne nevykonávala?! Samozrejme, je to aj preto, aby sa ľudia nepotĺkali, ktorí sú nezamestnaní. To je jedno, či sú Rómovia, alebo Nerómovia, lebo nie je len rómska otázka, ale máme my veľa nezamestnaných a nezodpovedných spoluobčanov, ktorým sa nechce pracovať, je ich veľa. A my obce pomáhame, aby títo ľudia náplň, dennú náplň práce, aby využívali na pomoc samospráve. Takže aj tu si treba uvedomiť, že samospráva je naozaj zodpovedná a pomáha riešiť danú problematiku svojím prístupom. Ďakujem.
Plevíková, Zuzana, poslankyňa NR SR (2024-06-27):
Ďakujem za slovo, pán predsedajúci. Ja mám vlastne moju faktickú poznámku rozdelenú v troch bodoch. Prvá je, že v ústave je v otázke manželstva ešte stále nastavená na muža a ženu a ústava je základný zákon štátu, a to by malo byť rešpektované teda. U nás je v zmysle ústavy a zákona iba manželstvo, kedy dochádza k zmene priezvisk a registrované partnerstvo ani iný zväzok osôb rovnakého pohlavia zákonom uznaný nie je. Týmto spôsobom by, naopak, mohla vzniknúť určitá pochybnosť, či je v súlade s ústavou a zákonmi postup zmeny priezviska osôb, hoci ich status uznaný v Slovenskej republike nie je. Ďalšia taká vec, sa chcem spýtať vlastne na vašu prvú navrhovanú úpravu, ako by to vlastne prebiehalo pri vydaji a teda, že keď ja budem mať dve priezviská a manžel tiež, ako sa to bude zosúlaďovať, že či tam vlastne budú nejakým určitým spôsobom teda štyri priezviská. A posledná vec, hovorili ste teda, že máme právnu úpravu, ktorá upravuje zmenu koncovky. Môj názor je, že ako jedna z mála špecifických krajín, ktoré majú ženskú koncovku, je to naša identita, tak to chápem, história a korene Slovenska. Otázkou je, prečo sa musíme silou-mocou scudzovať, a teda začať podobať úplne že na iné krajiny a nenechať si to, v podstate to svoje, to slovenské. A tiež si nemyslím, že toto je to, čo ženy vôbec veľmi urgentne trápi. Takže môj názor je, že aktuálna právna úprava úplne postačuje a ďakujem za zodpovedanie otázok mojich prípadných. Ďakujem.
V. Veteška, podpredseda NR SR: (2004-01-23):
Pani poslankyňa Tóthová. Zapnite mikrofón pani poslankyni Tóthovej.
Burian, Jozef, poslanec NR SR (2017-03-22):
Dajte, prosím, hlasovať, pán predsedajúci, o zákone ako o celku s odporúčaním gestorského výboru schváliť.
Laššáková, Jana, podpredsedníčka NR SR (2014-01-28):
Na vystúpenie pána poslanca s faktickými poznámkami traja páni poslanci. Končím možnosť prihlásiť sa s faktickými poznámkami. Nech sa páči, pán poslanec Huba.
Záborská, Anna, poslankyňa NR SR (2021-05-05):
Ďakujem pekne, pán predsedajúci. Dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Košútová, Magda, poslankyňa NR SR (2011-07-07):
Ďakujem pekne za slovo. Pán poslanec Paška, pozorne som si vypočula, čo ste povedali tejto snemovni. Vaša požiadavka prerokovať zákony štandardným spôsobom je asi nad sily tejto snemovne. Na flagrantné porušovanie rokovacieho poriadku si v tomto volebnom období akosi neviem zvyknúť, ale stáva sa to už pravidlom. Myslíte si, že sa v tomto parlamente ešte dočkáme toho zázraku, že Národná rada bude dodržiavať platné zákony? Rokovací poriadok nebude len zdrap, ktorý si každý bude vysvetľovať, ako chce? Bohužiaľ, si myslím, že zázraky sa nekonajú, a je mi z toho veľmi ľúto. Ďakujem pekne.
Hrušovský, Pavol, podpredseda NR SR (2010-08-04):
Pán poslanec Matej.
Paška, Pavol, predseda NR SR (2013-05-16):
Ďakujem pekne. Budeme hlasovať o návrhu na opakované... (Reakcia z pléna.) Pán Poliačik, je to rozprava, čiže chcete faktickou poznámkou reagovať? (Reakcie z pléna.) Sme v rozprave. (Reakcie z pléna.) Ešte nie sme, ešte sme v treťom čítaní, kolegyne, kolegovia. Skupina poslancov dala návrh 30 podpismi, aby vzhľadom na legislatívne dopady, ktoré vznikli prijatím podmieňujúceho návrhu, sa vrátil návrh zákona do druhého čítania, budeme teraz o tomto návrhu hlasovať, a ak prejde, návrh zákona sa vráti do druhého čítania a otvorím rozpravu v rámci druhého čítania, každý, kto bude chcieť, sa môže prihlásiť. Takže teraz dávam hlasovať o návrhu skupiny poslancov, ktorý predniesol pán spravodajca, aby došlo k opakovanému druhému čítaniu tohto vládneho návrhu zákona. (Reakcie z pléna.) Do rozpravy ste sa mali hlásiť, keď som... (Reakcie z pléna.) Pán spravodajca, zaujmite miesto, prosím vás. Zaujmite miesto. (Hlasovanie.) Zrušte, prosím vás, technici, to hlasovanie. Takže chcete reagovať s faktickou poznámkou na... Takže poprosím vás potom skôr, lebo ste chceli procedurálne návrhy, tak a prihláste sa, prosím vás. Dobre, končím možnosť sa prihlásiť s faktickou poznámkou. Pán poslanec Poliačik.
Žiga, Peter, podpredseda NR SR (2024-04-24):
Pán poslanec Hargaš.
Blanár, Juraj, podpredseda NR SR (2022-02-02):
Príjemné predpoludnie, vážené pani poslankyne, páni poslanci. Otváram druhý rokovací deň 55. schôdze Národnej rady Slovenskej republiky. Dovoľte, aby som vás informoval o tom, ktorí poslanci a poslankyne požiadali o ospravedlnenie na dnešnom rokovaní. Sú nimi pani poslankyne Andrejuvová, Hajšelová, Hudecová, páni poslanci Filip Kuffa, Štefan Kuffa, Milan Kuriak, pani poslankyňa Jana Majorová Garstková a páni poslanci Radovan Marcinčin, Richard Nemec, Peter Šuca, Tomáš Taraba a Vojtech Tóth. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 262/2014 Z. z. o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov . Tento vládny návrh zákona je pod parlamentnou tlačou 811, návrh na jeho pridelenie na prerokovanie výborom je v rozhodnutí č. 853. Teraz udeľujem slovo pánovi podpredsedovi vlády a ministrovi hospodárstva Slovenskej republiky Richardovi Sulíkovi, aby vládny návrh zákona uviedol, nech sa páči, pán podpredseda.
Jakab, Július, poslanec NR SR (2024-10-02):
Ďakujem za slovo. Pani kolegyňa spomínala, že je dvojnásobná matka, a spomínala vlastne aj rodiny, ktoré sú napríklad s jedným rodičom, a to je to, čo sa vlastne aj v tomto lex ožobračovacom zákone ruší, a to je daňový bonus na deti, ktorý zasiahne práve tieto rodiny. A nehovorím to ja a nehovoria to politici len, ale hovorí to napríklad aj Rada pre rozpočtovú zodpovednosť, ktorá vydala publikáciu, veľmi odporúčam si ju pozrieť, nevyšla v slovenskom jazyku, ale v anglickom pred pár mesiacmi a hodnotí dopad inflácie a dopad jednotlivých ťažkých vecí, ktoré sa stali počas vypuknutia vojny na Ukrajine a mali dopad na obyvateľstvo, a hodnotí, ako prežívali tieto krízy rodiny. A hodnotí, že práve týmto rodinám pomáhal tento daňový bonus na dieťa a najviac pomáhal, samozrejme, tým rodinám, ktoré sú najviac postihnuté chudobou, a to sú jednorodičové rodiny, kde napríklad matka sa stará o dve deti. A to, čo robí súčasná vláda a súčasný minister, je, že napríklad pokiaľ tá matka má dve deti maloleté, maličké deti, tak príde o 80 eur mesačne, čo je 960 eur ročne! Ale ak táto matka má napríklad dvoch tínedžerov, tak príde až o 180 eur mesačne a teda o 2 160 eur ročne! A pokiaľ má aj nejakého vysokoškoláka, na ktorého dostávala aspoň tých 50 eur, tak po novom dostane absolútnu nulu! A to je to, čo prehĺbi chudobu. A to je to, čo spôsobuje táto vláda. To nie sú len dépeháčky, ktoré zdvihnú, to ešte budú mať ďalšie efekty. Pri daňovom bonuse na deti ošklbú tie rodiny o obrovské peniaze a prehĺbia ich chudobu.
Blaha, Ľuboš, podpredseda NR SR (2024-02-09):
Ďakujem pekne. Vyhlasujem rozpravu za skončenú. Chce k rozprave zaujať stanovisko navrhovateľ? Pán minister, nech sa páči.
Bugár, Béla, podpredseda NR SR (2016-06-15):
Ďakujem pekne, prezentujme sa a hlasujme o tomto návrhu, že prideľujeme tento návrh zákona dvom výborom a sme určili aj gestorský výbor. (Hlasovanie.) Prítomných 135 poslancov, za hlasovalo 134, 1 sa zdržal hlasovania. Konštatujem, že návrh sme pridelili výborom. Nech sa páči, pani poslankyňa.
M. Pado, poslanec: (2009-12-01):
Po prvé, nepočúvate preto, že ja som hovoril o tom, že sú tam ľudia, ktorí vedia o týchto problémoch a mali pána ministra informovať a zrejme aj informovali, ale vláda nemala záujem tieto problémy riešiť. A po druhé, pani poslankyňa, skúste niekedy prečítať návrh zákona, o ktorom chcete rozprávať. Ak by ste si to prečítali, tak by ste presne vedeli, že v návrhu novely zákona sa píše, že starosta má právo určiť zástupcu do 60 dní od doby, keď sa ujme svojej funkcie. Naozaj, pani poslankyňa, to je dobrá rada pre vás, viacej čítajte, viacej rozmýšľajte a potom menej tárajte. Ďakujem.
Sulík, Richard, predseda NR SR (2011-03-22):
Ďakujeme pekne. (Reakcia z pléna.) Pán poslanec, poprosím kľud v miestnosti, páni. Pán poslanec Krnáč.
Matovič, Igor, poslanec NR SR (2013-05-28):
Pán kolega Figeľ, nedovolím si aj vám pripomenúť to, že tento problém sme možno nemuseli mať, ak by sme využili čas a veľmi rýchlo reagovali po tom, ako premiér verejný prísľub dal, že bude rešpektovať kandidáta opozície. A ak by sme to urobili v priebehu pár mesiacov a cez čestné transparentné výberové konanie by celá opozícia spoločne ponúkla naozaj nestraníckeho kandidáta, som presvedčený, že SMER by musel toho kandidáta zvoliť. Dnes je príliš ďaleko od volieb, spoliehajú sa na to, že ľudia majú krátku pamäť a už svoje sľuby nemusia plniť. Mňa to iba mrzí. A tiež ma, si myslím, že je trošku zbytočné, keď budete hovoriť, obhajovať, že kandidát nie je mladý a podobne. Načo? Prísľub pred rokom bol taký, že budú rešpektovať kandidáta, ktorého navrhne opozícia, tak nesnažme sa s nimi hrať tú hru. To, že povedali potom zrazu, že nie, musia voliť všetci z opozície, potom teda, že je príliš politický, na Žilinku, alebo že je mladé ucho, to už sú dodatočné podmienky, ktoré si kladú. A ja si myslím, že by sme nemali na to pristúpiť a potom obhajovať teda, že nie je mladé ucho, nie je politický a nemusia voliť všetci. To, čo bol prvotný prístup pred rokom, bol prísľub absolútny, rešpektujú kandidáta opozície, realita je taká, že, bohužiaľ, nie. Ja osobne kandidáta vášho Žilinku považujem za, myslím si, že je to fajn človek a zrejme aj fajn prokurátor. Ale je úplne zrejmé, že zvolený nebude.
Figeľ, Ján, podpredseda NR SR (2015-05-13):
S reakciou Daniel Lipšic.
Hrnčiar, Andrej, podpredseda NR SR (2017-03-29):
Pani podpredsedníčka Nicholsonová.
P. Hrušovský, podpredseda NR SR: (2002-03-20):
Pán poslanec Halmeš. Prerušili sme rokovanie pred hlasovaním o odporúčaní gestorského výboru prerokovať návrh zákona v treťom čítaní. Ešte raz keby ste zopakovali, pán poslanec, návrh. F. Halmeš, poslanec: Vážené dámy a páni, vážený pán podpredseda, predkladám v zmysle rokovacieho poriadku návrh na postúpenie návrhu zákona o verejnej službe do tretieho čítania v znení pozmeňujúcich a doplňujúcich návrhov, ktoré sme schválili v dopoludňajšom hlasovaní.
Beblavý, Miroslav, poslanec NR SR (2015-07-02):
Ďakujem pekne. Keďže budem vecne reagovať vo svojom vystúpení, chcem vám poďakovať za podporu a tak isto vyjadriť podporu vášmu návrhu. Ďakujem.
Kyselica, Lukáš, poslanec NR SR (2023-03-30):
Ako o poslednom budeme hlasovať o pozmeňujúcom návrhu, ktorý predložil poslanec Vetrák.
Kočiš, Eduard, poslanec NR SR (2022-12-06):
Veľmi pekne ďakujem za slovo, pán predsedajúci. Pozmeňujúci návrh zákona, ktorý tuná predložil pán kolega Viskupič, považujem naozaj za správny, pretože dočasné zníženie DPH pre gastrosektor a pre reštauračné a stravovacie subjekty alebo reštauračné služby iba do 31. 3. 2023 nebude mať žiaden vplyv a nedokáže ovplyvniť žiadne výsledky. A rozprávanie tu kolegov z koalície o nejakých kvantitatívnych alebo kvalitatívnych výsledkoch za tri mesiace je čistý blud. Dvanásťmesačná lehota, to je naozaj to, kedy sa dajú už nejaké výsledky nejakým spôsobom vyhodnotiť, prehodnotiť a vie sa nastaviť správna schéma alebo správny mechanizmus. To, že kolega Kučera v budúcom svojom vystúpení, ktoré tuná bude mať, bude predkladať tento návrh na tri mesiace, považujem za nie príliš správny a nie príliš šťastný, pretože je to ozaj krátka doba. Tieto služby, ktoré sú naozaj v gastrosektore veľmi špecifické a sú takým zvláštnym spôsobom nie príliš preukázateľné a nedá sa za tri mesiace nejakým spôsobom vyhodnotiť alebo prehodnotiť, či je to v nejakom spôsobe do plusu alebo do mínusu v rámci štátnej pokladnice. To je jednoducho holý fakt, pretože tieto zariadenia za január a za február celé roky a dlhé roky spätne, si to môžte, kolegovia a kolegyne, vyhodnotiť, vyjadrujú nejaký schodok, kedy vlastne ich príjmy za január a za február sú počas celého kalendárneho roka najnižšie. Čo sa týka plavární, hokejových štadiónov alebo vlekov, tam sa to za tri mesiace dá vyhodnotiť ako pozitívum, pretože táto návštevnosť je v mesiacoch január, február, marec značne vysoká. A čo sa týka podnikov, ktoré dočasne hovoria o zatvorení svojich prevádzok, tak sú to naozaj podniky, malé podniky v gastrosektore, v reštauračných a stravovacích službách, ktoré tieto jednoducho nedokážu utiahnuť. Inflácia a vstupné ceny energií ich ťahajú dole. Čiže preto je dôležité, aby to prešlo na tých dvanásť mesiacov, nie na tri mesiace, čo je zlé.
Bugár, Béla, podpredseda NR SR (2017-09-12):
Pán poslanec Beblavý.
Lipšic, Daniel, poslanec NR SR (2015-04-15):
Ja by som rád na jednu vec ešte upozornil a doplnil pána poslanca Bugára. Podľa účtovnej závierky Váhostavu z konca minulého roka aktíva Váhostavu predstavujú 147 mil. eur a záväzky len 143. Čiže Váhostav nie je v predĺžení. Ako je možné, že podvodným spôsobom navrhuje vyplatiť len 40 miliónov? Píše vo svojej účtovnej závierke, podpísanej členmi predstavenstva Váhostavu, že všetky pohľadávky, ktoré má z obchodného styku, zodpovedajú ich reálnej hodnote. Akých 40 percent? Oni majú právo dostať v plnej výške, aj keby tie aktíva, ktoré neboli likvidné, tak proste sa posunie splatnosť, ale v plnej výške. V plnej výške, nie 40 percent! Na to majú aktíva, Váhostav. Druhá poznámka. Veď nech to riešia orgány činné v trestnom konaní. Ale ony to neriešia! Keď bol príbeh chlapíka, čo zo srandy povedal, že predá hlas v prezidentských voľbách a za Fica chce 50 eur a za Kisku mu stačí obed, nabehla Národná kriminálna agentúra, zhabali počítač, robili prehliadky. Teraz sa deje čo? Aké úkony sa robia? Robia sa prehliadky v priestoroch Váhostavu? Zaisťujú sa dáta? Zaisťuje sa majetok manažmentu a vlastníkov Váhostavu? Sú obvinení? Nie sú. A dozoruje to špeciálny prokurátor Kováčik, ktorý všetky kauzy vašej vlády zametá pod koberec. Zastavil stíhanie nelegálneho financovania SMER-u za dva týždne. Teraz v kauze Gorila odmietol, aby vypovedali predstavitelia SIS, či spis je autentický. Stiahol žiadosť od prezidenta, ktorú dali policajní vyšetrovatelia. Takže ak toto považujete, že vyšetrujeme, našli sme si svojho prokurátora, tak vás ubezpečujem, že v takomto móde, v ktorom ste, tak sa možno nájde nejaká malá ryba, ktorá zoberie zodpovednosť a o ktorej sa povie proste, dobre, tak chvíľku proste budeme sa hrať, že vyšetrujeme. Ale opak je úplne pravdou.
Hrnčiar, Andrej, doterajší podpredseda NR SR (2020-03-20):
Pani poslankyňa Petra Krištúfková.
Ďuriš Nicholsonová, Lucia, podpredsedníčka NR SR (2017-04-06):
Pán poslanec Marosz, nech sa páči.
P. Paška, predseda NR SR: (2008-12-03):
Tento návrh uznesenia sme neschválili. Ďakujem pekne, pán poslanec. Dámy a páni, tak ako som vás informoval, pani poslankyňa Laššáková návrh.
J. Kvorka, poslanec: (2008-02-06):
Máme veľa skúseností zo života, kde nepravdivo médiá informovali či už o osobe z politického života, alebo o obyčajnom človekovi. Hej? A keď takéto dačo sa stalo a spôsobilo, treba si položiť otázku, že ak bolo o nich písané, čo sa nezakladá na pravde, čo potom vznikne? Ako sa môže obyčajný človek v tomto prípade pri tomto zákone brániť, pán poslanec? Povedzte mi ako? No, ja vám odpoviem. V tomto prípade nijako. Hoci môže sa, ale nedostane sa k tomu, aby bol voľakým spôsobom očistený od toho, čo bolo o ňom napísané. Nemá šancu. Čo to spôsobí takémuto človeku, ak sa takéto dačo stane? No tí, ktorí si to prečítali v tom médiu, tak tí automaticky tomuto uveria. Uveria nepravdám a títo ľudia zmenia názor na toho človeka, hoci je to úplne, úplne vymyslené a nezakladá sa to na pravde. Čiže, čo je potrebné spraviť? To, čo vy ste tuná hovorili, že vám najviac vadí, to je ten paragraf číslo 8, kde je právo na odpoveď, si myslím, že je v poriadku a je na pravom mieste. Pretože tuná je možnosť dať mnoho vecí, ktoré v mnohých prípadoch, či už vedome, alebo nevedome sa dostanú do pľacu, je možné napraviť a dať do poriadku tak, ako je to potrebné. Ďakujem.
Danko, Andrej, predseda NR SR (2019-05-15):
S reakciou poslanec Heger.
Kažimír, Peter, minister financií SR (2017-09-05):
Ďakujem. Opäť ide, pán predseda, v prvom rade o transpozíciu európskej smernice. Predkladaný návrh zákona prináša najmä podrobnejšiu úpravu cezhraničného vykonávania finančného sprostredkovania a finančného poradenstva na území iných členských štátov Európskej únie. Prináša podrobnejšiu reguláciu sprostredkovania investičných produktov založených na poistení. V neposlednom rade ide aj o reguláciu tzv. krížového predaja, keď sa poistné produkty poskytujú v rámci balíčkov s inými produktami alebo službami. Zavádza novú kategóriu sprostredkovateľa doplnkového poistenia a stanovuje povinnosť poskytovať pred uzavretím poistnej zmluvy harmonizovaný informačný dokument o poistnom produkte s cieľom zvýšiť ochranu spotrebiteľa na finančnom trhu. Nakoľko nová úprava sa vzťahuje aj na finančných agentov a finančných poradcov, ako aj na poisťovne a ich zamestnancov pri priamom predaji poistných produktov, predmetom čl. 2 je novela zákona aj o poisťovníctve. Toľko na úvod. Ďakujem.
Danko, Andrej, predseda NR SR (2017-09-05):
Pán poslanec Zsolt Simon.
Jarjabek, Dušan, poslanec NR SR (2015-05-28):
Ďakujem za slovo, pani predsedajúca. Ja som veľmi vďačný pánovi profesorovi Mamojkovi, že vystúpil, a poviem vám, prečo mu verím každé slovo, ktoré povedal. Taký malý príbeh skúsim za jednu minútu. Keď som sa stal riaditeľom divadla, to divadlo bolo pripravené na privatizáciu a nevedel som, čo s tým máme robiť. To divadlo sme nechceli privatizovať, samozrejme, chceli sme ho zachrániť, ale zmluvne to bolo tak domotané, že jednoducho sme nevedeli, čo s tým. To divadlo môj predchodca pripravil na privatizáciu. Mal som to šťastie, že som oslovil pána profesora a s pánom profesorom Mamojkom sme sa spolu pustili, aby sme to divadlo zachránili. To divadlo, dámy a páni, je dodnes a dodnes funguje. Nikto ho neprivatizoval, lebo jednoducho isté právne zmluvy sa roztrhli, isté sa nechali a divadlo mohlo ďalej fungovať. Nikto nemal odvahu ani zlomkom nechtu protirečiť právnemu názoru. Všetci akceptovali, sklapli a nikto sa neozval. To divadlo existuje dodnes. Odvtedy prešlo, dámy a páni, desať rokov. Preto pánovi profesorovi verím, že to, čo povedal, je pravda. A odporúčal by som vám to tiež, lebo je to jednoduchšie a mnoho času si ušetríme. A tá pravá strana na tejto strane, teda po mojej pravici, naozaj by si mala uvedomiť, že keď právnici raz niečo povedia, že je to biele, typu profesora Mamojku, tak to naozaj biele, a že sa to dá. Ďakujem za pozornosť.
Laššáková, Jana, podpredsedníčka NR SR (2015-09-17):
Pán minister, viete zaujať stanovisko, odpovedať na otázku doplňujúcu?
Gröhling, Branislav, poslanec NR SR (2024-01-11):
Pán poslanec Dvořák, ďakujem za vaše vystúpenie, ste človek, ktorý viedol tímy, ktorý, ste človek, ktorý bol aj súčasťou štátnej správy, takže viete, ako prebieha tvorba zákonov a že čo znamená aj skrátené legislatívne konanie. My ho tu stále riešime, tak ako ste ho pomenovali aj vy, okrem toho, že to skrátené legislatívne konanie je k zrušeniu špeciálnej prokuratúry a keďže členovia vlády okrem tých úsporných vyjadrení, ktoré sme tu zažili, s nami nejako nekomunikujú a v dôvodovej správe, ktorú tu neustále opakujeme, naozaj nie sú žiadne argumenty, ani nič sme sa nedozvedeli a vy ste to jasne aj pomenovali, všetky tieto fakty. My v podstate po hodinách a hodinách rokovania sme sa stále nedozvedeli, že aké sú skutočné teda dôvody na skrátené legislatívne konanie. My sme sa nedozvedeli, že či momentálne tu je nejaká mimoriadna situácia, alebo že či nastala nejaká udalosť, že musíme hneď a zaraz, teraz tu znižovať tresty za majetkové a hospodárske trestné činy. Ani sme sa nedozvedeli, že kvôli čomu sa má rušiť Úrad špeciálnej prokuratúry, lebo tieto veci jasne nie sú napísané. Tak my sa môžme chytiť iba tej včerajšej tlačovke na úrade vlády, kde prezentoval premiér Robert Fico a povedal, že zrušenie špeciálnej prokuratúry je mocenské rozhodnutie, pretože pôsobenie Daniela Lipšica ako špeciálneho prokurátora je podľa neho neudržateľné. Politicky, odborne a mocensky. Ale znovu nám neodpovedal na jednu otázku, ktorú si všetci kladieme, že prečo nestačí, aby odstúpil špeciálny prokurátor Daniel Lipšic, ktorý to sám opakovane povedal a aj ponúkol. No dôvod je úplne jediný, pretože im vadí táto inštitúcia, ktorá je schopná pozatvárať ich ľudí.
Kollár, Boris, predseda NR SR (2023-03-28):
Prosím, prezentujme sa a hlasujeme. (Hlasovanie.) Prítomných 138, za 91, 41 sa zdržalo, 6 nehlasovalo. Uvedený návrh sme schválili.
D. Jarjabek, poslanec: (2004-07-06):
No, keď už sme v tom parlamente, tak pochopiteľne nasledujú len politické kritériá, a tie politické kritériá predsa sú úplne jasné, a keby neboli, tak by sme nemohli zvoliť žiadneho podpredsedu parlamentu, žiadneho predsedu parlamentu, ktorého volí nejaká koaličná väčšina, takže naozaj tu niet o čom hovoriť. Do volieb sú určité kritériá profesijné a po voľbách sú kritériá politické. Inak to nejde, a tak je to logické aspoň pre mňa. Ďakujem za pozornosť.
Pivková, Alexandra, poslankyňa NR SR (2021-06-17):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 13. septembra 2021 a v gestorskom výbore do 14. júna 2021 od prerokovania návrhu zákona v Národnej rade v prvom čítaní.
M. Číž, podpredseda NR SR: (2007-11-26):
S procedurálnym návrhom pán poslanec Lipšic.
Bugár, Béla, podpredseda NR SR (2019-09-20):
Prezentujme sa a hlasujme o tomto návrhu. (Hlasovanie.) Prítomných 132 poslancov, za 124, 8 sa zdržali. Konštatujem, že toto uznesenie sme schválili. Teraz vás ešte prosím, pani poslankyňa, aby ste uviedli hlasovanie v prvom čítaní o návrhu poslancov Krištúfkovej a Kollára na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom, tlač 1464. (Hlasovanie o návrhu poslancov Národnej rady Slovenskej republiky Petry Krištúfkovej a Borisa Kollára na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov , tlač 1464.)
Danko, Andrej, predseda NR SR (2017-11-28):
Faktické. Pán poslanec Osuský. Uzatváram možnosť sa prihlásenia. Nech sa páči, pán poslanec Osuský.
Blaha, Ľuboš, podpredseda NR SR (2024-01-24):
Dajte, pán, svoj návrh, pán poslanec, písomne, ďakujem veľmi pekne. Pochopiteľne, je schôdza je verejná, je prístupná na internete, každý si ju môže pozrieť... (Reakcia z pléna.) Nevidím žiadny problém. Myslím si, že to, že či je zatvorený balkón (povedané so smiechom), naozaj neurčuje verejnosť tejto schôdze, takže ale nech sa páči, dajte mi návrh, budeme o tom hlasovať, keď bude uznášaniaschopná Národná rada. Ďakujem pekne. Teraz už poprosím pána poslanca... alebo podpredsedu Michala Šimečku, aby sa ujal slova, ma prednostne požiadal o slovo. Ešte predtým, než začne, by som chcel technicky ho upozorniť alebo vás všetkých, že o 23.50 hod. budeme musieť prerušiť technicky Národnú radu, schôdzu do 00.15 hod., aby technici mohli urobiť veci, ktoré urobiť musia, takže pán poslanec Šimečka alebo pán podpredseda bude v časti svojho príhovoru prerušený, len aby bol... dopredu o tom vedel. Ďakujem pekne. Alebo, ako rátam, tak to možno aj stihne do tých 23.50 hod. Nech sa páči.
A. Belousovová, podpredsedníčka NR SR: (2008-06-18):
Pán minister, nech sa páči, máte slovo.
P. Paška, predseda NR SR: (2010-03-03):
(Hlasovanie.) 138 prítomných, 84 za, 54 sa zdržalo. Tieto body sme schválili.
Paška, Pavol, predseda NR SR (2014-09-24):
Reakcia, pán poslanec.
Pellegrini, Peter, predseda NR SR (2015-11-12):
Prezentujme sa a hlasujme o bodoch 1 až 38 spoločne s odporúčaním gestorského výboru schváliť. (Hlasovanie.) Prítomných 133 poslancov, za hlasovalo 87, zdržalo sa 46. Konštatujem, že sme tieto body schválili.
Hrnčiar, Andrej, podpredseda NR SR (2016-12-06):
Prosím, prezentujme sa a hlasujme. (Hlasovanie.) Prítomných 142, (potlesk) za 78, proti 2, zdržali sa 62. Konštatujem, že Národná rada sa uzniesla, že tento návrh ústavného zákona prerokuje v druhom čítaní.
Hrnčiar, Andrej, podpredseda NR SR (2017-12-01):
Dávam slovo spoločnému spravodajcovi predsedovi výboru pre zdravotníctvo poslancovi Štefanovi Zelníkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Laurenčík, Milan, podpredseda NR SR (2020-07-10):
S rekciou pán poslanec Martin Čepček.
B. Bugár, podpredseda NR SR: (2002-05-17):
Otváram rozpravu o tomto bode programu. Konštatujem, že som nedostal žiadnu písomnú prihlášku poslancov, preto sa pýtam, či sa niekto hlási ústne do rozpravy. Konštatujem, že nie je to tak. Vyhlasujem rozpravu o tomto bode programu za skončenú. Prerušujem rokovanie o tomto bode programu. Vážené panie poslankyne, páni poslanci, teraz pristúpime k hlasovaniu o prerokovaných návrhoch. Preto vás vyzývam, aby ste sa vrátili do rokovacieho priestoru, tých hlasovaní bude dosť a hneď ten prvý bod bude trošku ťažší. Takže žiadam vás, aby ste sa vrátili do rokovacieho priestoru, pristúpime k hlasovaniu o prerokovaných návrhoch. Rozpravu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov (tlač 1355), sme včera prerušili v treťom čítaní. Pristúpime k tretiemu čítaniu . Prosím spoločného spravodajcu pána poslanca Šipoša, aby zaujal miesto určené pre spravodajcov výborov. Pýtam sa, či sa hlási ešte niekto do rozpravy, sme v treťom čítaní. Ako jediný pán poslanec Slafkovský. Končím možnosť sa prihlásiť do rozpravy v treťom čítaní. Pán poslanec Slafkovský, nech sa páči, máte slovo.
Puci, Róbert, poslanec NR SR (2017-05-09):
Ďakujem pekne. Vážený pán predsedajúci, v rozprave vystúpili traja poslanci, nebol podaný žiaden pozmeňujúci a doplňujúci návrh. Pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 7 spoločne s odporúčaním gestorského výboru schváliť.
Š. Rusnák, poslanec: (2002-07-09):
J. Migaš, predseda NR SR: Pán poslanec Juriš, v takom prípade, ak nemáte tri poslanecké kluby, váš návrh nie je relevantný, ja ho nemôžem dať na hlasovanie. Je v rozpore s rokovacím poriadkom. Pán poslanec Malchárek. J. Malchárek, poslanec: Ďakujem pekne za slovo, pán predseda. Ja by som poprosil, ak je to možné a bude s tým snemovňa súhlasiť, bod programu, návrh zákona, ktorý predkladám, je to č. 4 podľa najnovšieho programu, presunúť na zajtra o 10.00, nakoľko sú tam možné doplňujúce návrhy ešte zo strany niektorých poslancov a myslím, že tento zákon by bol takto komplexnejší a lepší, takže poprosím o podporu tohto môjho návrhu. J. Migaš, predseda NR SR: Pán poslanec Juriš, ešte raz, nech sa páči. A. Juriš, poslanec: Ja by som len toľko povedal, že vo štvrtok som s pánom predsedom poslaneckého klubu SDK hovoril, súhlasil s tým, že môže. V štvrtok na obed to bolo. Takže neviem, prečo teraz hovorí inak. Treba si to len vysvetliť, ako kto chce. J. Migaš, predseda NR SR: Dobre. Pán poslanec Rusnák, ale takúto vec si vykonzultujte mimo mikrofónu, mimo rokovacej miestnosti. Nedám vám slovo! (Výkrik z rokovacej sály.) Bol procedurálny návrh. Tieto veci si treba vyjasniť mimo rokovacej miestnosti a prísť s návrhom za tri alebo koľko poslaneckých klubov. Nebudete si tu cez mikrofón vyjasňovať veci, že či ste sa dohodli alebo nedohodli. Kedy ste o tom rokovali? Rokujeme o procedurálnom návrhu, a nie o tom, či ste sa dohodli alebo ste sa nedohli! Pán poslanec Rusnák, nech sa páči.
Valášek, Tomáš, poslanec NR SR (2024-01-10):
Vďaka, pán predsedajúci. Kolegyňa Gažovičová Tina, naštartovala si diskusiu o tom, že či táto rýchlosť pri predkladaní novely prišla na úkor kvality alebo či v podstate v zmysle kvality má táto vláda presne, čo chcela. Ja rozumiem argumentu kolegu Grendela, že v podstate úloha splnená, pomoc ľuďom, pomoc ich ľuďom bola doručená. V tomto zmysle rozumiem tomu argumentu, že kvalita je presne to, čo chcel predkladateľ dosiahnuť. Mne to nedá, myslím si, že už len čisto z remeselníckeho hľadiska sa to stále dalo urobiť lepšie, keď sa nad tým zamyslí človek teraz bez ohľadu na to, aké absurdnosti sa v tomto zákone schvaľujú. Aj to sa dalo urobiť, tá úloha sa dala vykonať trochu lepšie, keby bolo prebehlo riadne legislatívne konanie s pripomienkami, tak ako spomínala kolegyňa Nash, kde by sa k tomu vyjadrili odborníci na ministerstvách. Nebolo by bývalo predkladateľom ušlo napríklad taký fakt, že pri citácii toho verdiktu Benátskej komisie, ktorým si pomohol predkladateľ pri odôvodnení zrušenie špeciálnej prokuratúry, sa okrem iného opierajú o jednoducho zlý preklad z angličtiny. Je veľký rozdiel medzi slovami politics a policy a ich významom slova v angličtine, a to, ako bol preložený ten verdikt Benátskej komisie, naznačuje neznalosť anglického jazyka. Už len z čisto z remeselníckeho hľadiska, ale rozumiem tomu, že táto vláda sa ponáhľa, je tu nejaké politické zadanie, ale aj to politické zadanie sa dá robiť remeselnícky poctivo alebo remeselnícky odfláknutím. A v tomto prípade, obávam sa, že prišlo k tomu druhému.
Ďuriš Nicholsonová, Lucia, podpredsedníčka NR SR (2018-05-24):
Vážené panie poslankyne, vážení páni poslanci, teraz otváram možnosť prihlásiť sa do rozpravy ústne. Končím možnosť prihlásiť sa do rozpravy. Prihlásilo sa osem pánov poslancov a poslankýň. Pre istotu ich prečítam: pán poslanec Zsolt Simon, pán poslanec Galek, pán poslanec Fecko, pán poslanec Pavelka, pán poslanec Matovič, pani poslankyňa Remišová, pani poslankyňa Zemanová a pán poslanec Budaj. Nech sa páči, slovo má pán poslanec Zsolt Simon.
Glváč, Martin, podpredseda NR SR (2018-10-18):
Ďakujem. Pani poslankyňa, chcete položiť doplňujúcu otázku? Nie. Ďakujem, pani ministerka. Druhá otázka je od pani poslankyne Veroniky Remišovej na ministerku vnútra Slovenskej republiky pani Denisu Sakovú a znie: „Vážená pani ministerka, v posledných dňoch vyšlo najavo, že bývalý policajný viceprezident Jaroslav Málik nemal bezpečnostnú previerku, hoci ju podľa zákona mal mať. V súčasnosti pôsobí ako policajný pridelenec. Aké kroky podniká ministerstvo a polícia v súvislosti s vyvodením zodpovednosti voči Jaroslavovi Málikovi? Bývalý policajný prezident Tibor Gašpar, ktorý v súčasnosti pôsobí ako poradca na ministerstve vnútra, bol v tom čase zodpovedný ako osoba, ktorá na to dala určenie. Aká zodpovednosť bude vyvodená voči nemu?“ Nech sa páči, pani ministerka.
Šimko, Igor, poslanec NR SR (2024-06-19):
Teraz budeme hlasovať o pozmeňujúcom návrhu poslankyne Veroniky Remišovej.
Frešo, Pavol, poslanec NR SR (2012-12-11):
Ďakujem veľmi pekne, pán predseda. Pán predseda, dávam procedurálny návrh, aby Národná rada vyžiadala od vlády Slovenskej republiky správu o všetkých sporoch týkajúcich sa tzv. zákazu zisku zdravotných poisťovní a s ním spojených nákladov, ktoré sú priame,... (Gong.) ... a s týmito spormi spojených nákladov, ktoré sú priame, nepriame, ktoré už vznikli alebo o ktorých vieme, že vzniknú alebo hrozia. Odôvodnenie. V týchto dňoch sme sa dozvedeli, že sme prehrali arbitráž v hodnote desiatok miliónov vrátane zastupovania. Na to, aby sme vedeli ďalej posúdiť, čo budeme robiť so zdravotnými poisťovňami, môžu mať obrovský vplyv práve tieto prebiehajúce arbitráže, nakoľko sa vláda vážnym spôsobom zaväzuje, že ich bude vyvlastňovať. Myslím si, že Národná rada o takto obrovských sumách má viesť diskusiu. A myslím si, že to patrí na toto... (Prerušenie vystúpenia časomerom.)
Dubéci, Martin, poslanec NR SR (2023-12-13):
Och, wau, no dobre, no. Tak máme rokovanie do polnoci, tak, čo si väčšina odhlasovala, tak to asi sa bude diať, lebo tak to sa deje po deviatej večer. Ja by som sa chcel pánovi poslancovi Grendelovi a jeho kolegom poďakovať za tento web, lebo opäť, ja som to spomenul aj v predošlej faktickej poznámke, je to veľmi praktický web, z ktorého sa dá dobre čítať a podľa mňa je to dôležité teda pripomenúť si tie veci, ktoré tam sú. Je to užívateľsky veľmi užitočné. Aby to nebolo také hlúpe, že toto budeme len čítať, tak ja si dovolím možno pri niektorých veciach sa aj pozastaviť, lebo naozaj v tom poradí, napríklad predĺženie platnosti preukazu osvedčenia, ak nejde o úkon spoplatňovaný podľa inej položky sadzobníka zo 6,50 na 10 eur, 53,8 %, platíme za to, aby sa predĺžila platnosť osvedčenia. Nie úplne tomu rozumiem, ale v poriadku, ako aj samotný ten poplatok. Vydanie preukazu, osvedčenia ako náhrady za stratený, zničený, odcudzený alebo poškodený preukaz, osvedčenie, opakovane v priebehu dvoch po sebe nasledujúcich rokoch z 30 eur, 33 eur, pardon, na 50 eur, zvýšenie 51,5 %. Okej, tak keď dva roky po sebe niekto niečo, teda dvakrát po sebe stratí, tak asi fajn. Zápis do zoznamu podnikateľov vedených úradom pre verejné obstarávanie podľa osobitného predpisu; 66 eur na 100 eur, zvýšenie 51,5. Toto je jeden z mojich obľúbených poplatkov, ak sa nemýlim, to je zápis do registra konečných užívateľov, čo je, mi príde teda úplne neuveriteľné. Ja som ho minulý rok totiž platil v jednom občianskom združení, kde som pracoval, a teda aby sme 66 eur platili za to, aby sa mohlo nejaké občianske združenie zúčastniť verejného obstarávania, to mi príde teda dosť zvláštne, ale v poriadku. Predĺženie, toto je fantastické, predĺženie zápisu v zozname podnikateľov vedených úradom pre verejné obstarávanie podľa osobitného predpisu, tiež ideme zo 66 eur na 100 eur, 51,5-percentné zvýšenie. To keby som mal čas, tak dám pozmeňovák, nech to celé... (Prerušenie vystúpenia časomerom. Smiech. Potlesk.)
J. Burian, poslanec: (2007-12-04):
Takže budeme hlasovať o prvom pozmeňujúcom návrhu pána poslanca Berényiho.
B. Bugár, podpredseda NR SR: (2004-03-04):
Nech sa páči, pán spravodajca, máte slovo.
Obrimčáková, Bibiána, poslankyňa NR SR (2011-02-11):
Ďakujem pekne za slovo. Ja som takisto veľmi rada, že sa otvára táto diskusia, a to, že si uvedomujú to tak opoziční, ako aj koaliční poslanci, z môjho pohľadu je veľmi pozitívne. Ja som hovorila o mladých ľuďoch, o tom, ako je potrebné ich chrániť pred návykovými prostriedkami. A zaiste, ak sa otvorí odborná diskusia, tak potom si môžeme vydiskutovať aj ostatné veci.